
Къэбэрдей-Балъкъэр Республикэм законхэр къыдэзыгъэкI и орган
нэхъыщхьэр илъэс 75-рэ, Къэбэрдей-Балъкъэр Республикэм и
Парламентыр илъэс 20 зэрырикъур гъэлъэпIэным и IуэхукIэ
Къэбэрдей-Балъкъэр Республикэм и
Iэтащхьэм и Указ
2013 гъэм Къэбэрдей-Балъкъэр Республикэм законхэр къыдэзыгъэкI и орган нэхъыщхьэр илъэс 75-рэ, Къэбэрдей-Балъкъэр Республикэм и Парламентыр илъэс 20 зэрырикъум къыхэкIыу унафэ сощI:
1. Къэбэрдей-Балъкъэр Республикэм законхэр къыдэзыгъэкI и орган нэхъыщхьэр илъэс 75-рэ, Къэбэрдей-Балъкъэр Республикэм и Парламентыр илъэс 20 зэрырикъум зыхуэгъэхьэзырынымрэ ар гъэлъэпIэнымкIэ къызэгъэпэщакIуэ комитет къэщтэн, мы Указым и гуэдзэным зэритым хуэдэу.
2. Къэбэрдей-Балъкъэр Республикэм и Правительствэм хуэгъэувын Къэбэрдей-Балъкъэр Республикэм законхэр къыдэзыгъэкI и орган нэхъыщхьэр илъэс 75-рэ, Къэбэрдей-Балъкъэр Республикэм и Парламентыр илъэс 20 зэрырикъум зыхуэгъэхьэзырынымрэ ар гъэлъэпIэнымкIэ ялэжьынухэм я планыр къызэгъэпэщакIуэ комитетым къызэрыхилъхьам ипкъ иткIэ къищтэну.
3. КъызэгъэпэщакIуэ комитетым хуэгъэувын гуфIэгъуэ дауэдапщэм зыхуэгъэхьэзырынымрэ ар егъэкIуэкIынымрэ, апхуэдэу а лэжьыгъэхэр цIыхубэ хъыбарегъащIэ IуэхущIапIэхэм къыщыгъэлъэгъуэныр республикэм и къэрал властым и органхэм, щIыпIэ унафэр зезыгъакIуэ органхэм ящIыгъуу къызэригъэпэщыну.
4. Мы Указым къару егъуэт Iэ щыщIэздза махуэм щегъэжьауэ.
Къэбэрдей-Балъкъэр Республикэм
и Iэтащхьэ Къанокъуэ Арсен
Налшык къалэ
2013 гъэм мэлыжьыхьым и 8-м
№54-УГ
